**REPUBLIKA HRVATSKA**

**ZADARSKA ŽUPANIJA**

**GRAD PAG**

**Upravni odjel za komunalni sustav**

**i imovinsko pravne poslove**

**Povjerenstvo za provedbu Natječaja**

Klasa: 112-02/22-20/4

Ur.br.: 2198/24-03/01-22-9

Pag, 09. lipnja 2022.

.

**Poziv na testiranje u svrhu provjere znanja i sposobnosti**

za kandidate prijavljene na Natječaj za prijam u službu u Grad Pag, Upravni odjel za komunalni sustav i imovinsko pravne poslove, na radno mjesto „samostalni upravni referent za komunalnu naknadu i razrez gradskih poreza“, objavljen dana 13. svibnja 2022., koji ispunjavaju formalne uvjete Natječaja, provest će se testiranje radi prethodne provjere znanja i sposobnosti.

Formalne uvjete Natječaja ispunjavaju:

1. Danijela Maržić, Ulica Matice Hrvatske 3, 23250 Pag
2. Iva Vidić, Stupnička 14, 10000 Zagreb

Smatra se da je kandidat koji nije pristupio prethodnoj provjeri znanja, povukao prijavu na Natječaj.

Područje testiranja:

1. Područje djelokruga i ustrojstva jedinica lokalne samouprave u Republici Hrvatskoj

**I. PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* 1. Ustav Republike Hrvatske („Narodne novine“ broj 85/10 – pročišćeni tekst i 05/14),
  2. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ),
  3. Zakon o komunalnom gospodarstvu („Narodne novine“ broj 68/18, 110/18 i 32/20),
  4. Zakon o financiranju jedinica lokalne i područne (regionalne) samouprave („Narodne novine“ broj 127/17 i 138/20)

**II. PRAVILA TESTIRANJA**

Po dolasku na provjeru znanja od kandidata će biti zatraženo predočenje odgovarajuće identifikacijske isprave (osobne iskaznice) radi utvrđenja identiteta.

Po utvrđivanju identiteta i svojstva kandidata, kandidatima će biti podijeljena pitanja.

Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili test ako su iz svakog djela provjere znanja ostvarili najmanje 50% (5 bodova) na testiranju. S kandidatima koji uspješno polože testiranje provest će se razgovor.

Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama
* koristiti mobitel ili kakva druga komunikacijska sredstva
* napuštati prostoriju u kojoj se provjera odvija
* razgovarati sa ostalim kandidatima niti na bilo koji način remetiti koncentraciju kandidata

Ukoliko pojedini kandidat prekrši gore navedena pravila biti će udaljen s provjere znanja, a njegov/njezin rezultat neće se priznati niti ocjenjivati.

**III. MJESTO I VRIJEME ODRŽAVANJA TESTIRANJA**

Testiranje će se provesti dana 15. lipnja 2022., u prostorijama Grada Paga, na adresi Branimirova obala 1, s početkom u 10:00 sati.

**Opis poslova i podaci o plaći**

Opis poslova

Samostalno vođenje postupka i rješavanje u složenijim upravnim stvarima u prvostupanjskom i drugostupanjskom postupku, vodi upravni postupak i donosi rješenja u jednostavnim i složenim upravnim stvarima (rješenja o komunalnoj naknadi, razrezu svih gradskih poreza, spomeničkoj renti, naknada za uređenje voda), vodi brigu o pravovremenoj naplati gradskih prihoda iz nadležnosti Upravnog odjela za komunalni sustav i imovinsko pravne poslove, sudjeluje u pokretanju i vođenju ovršnog postupka radi naplate komunalne naknade, gradskih poreza i ostalih naknada utvrđenih zakonom osim komunalnog doprinosa i naknade za zadržavanje nezakonito izgrađene zgrade u prostoru, utvrđuje nove obveznike, te izdaje rješenja o svim promjenama (po službenoj dužnosti, po zahtjevu stranke, po izjavljenoj žalbi), pomaže Pročelniku u pripremi propisa iz oblasti za koje je zadužen, vodi upisnik upravnog postupka za komunalnu naknadu i gradske poreze i izdaje odgovarajuća uvjerenja o stvarima o kojima vodi evidenciju.

Podaci o plaći

Osnovnu plaću čini umnožak koeficijenta složenosti poslova radnog mjesta, koji iznosi 3,30, te se uvećava za 0,5% za svaku navršenu godinu radnog staža i osnovice za izračun plaće, koja iznosi 2.880,00 kn bruto.

Povjerenstvo za provedbu Natječaja